<classify> Ofisa Habari wa Baraza la Michezo la Taifa BMT, Najaha Bakari alisema kuwa timu hizo zitaondoka kwa awamu tatu. Alisema kuwa timu ya ndondi itakayokuwa chini ya kocha Benjamin Mwangata ndio itakuwa katika kundi la kwanza litakaloondoka Agosti 30 likiwa na mabondia watatu.Aliwataja mabondia hao kuwa ni Ismail Isack, Said Seif na Hamad Omary pamoja na Katibu Mkuu wa BMT Henry Lihaya. Kundi la pili litaondoka Septemba mosi ambalo litakuwa na timu za soka na kuogelea.Msafara wa Twiga Stars utakuwa na kocha mkuu na msaidizi wake Rogasian Kaijage na Edina Lema wakati wachezaji ni Blassy Kiondo, Furaha Mnele, Christin Luambano, Fatuma Salum, Etoe Khamis, Asha Rashid, Sophia Mwasikili, Mwanahamisi Omary, Belina Zawadi, Fatuma Mwisendi, Fatuma Makusanya na Fatuma Maonyo.Wengine ni Amina Bilal, Fatuma Saleh, Donisia Minja, Theresia Casimir, Mwajuma Abdallah, Situmain Athumani, Sherda Mafupa na Anastanzia Katunzi. Wakati timu ya kuogelea itakuwa na Hemed Hilal, Shabir Ghabiyali, Aboubakar Rashidi Khamis na Issa Rashid Hamad. Timu zitakazoondoka Septemba 11 ni ile ya Paralympic, riadha na judo.Wachezaji wa Paralympic ni Isidory Ponza, Madumla Mtweve, na Selemani Mwezemti. Wanariadha ni Dickson Marwa, Giniki Emmanuel, Fabian Joseph, Hamis ali Gulam na kocha wao Francis Nade. Timu ya judo itakuwa na Andrew Mlugu, Geofrey Mtawa na kocha wao ni Hamisi Zaidi.  <topic>: michezo 